Republika Slovenija, Vlada Republike Slovenije, Gregorčičeva ulica 25, 1000 Ljubljana, ki jo na   
podlagi Sklepa Vlade Republike Slovenije št. 35501-16/2020/9 z dne 20. 10. 2021 zastopa   
mag. Andrej Vizjak, minister za okolje in prostor, kot koncedent

(v nadaljnjem besedilu: koncedent)

Matična številka: 5854814000

Davčna številka: 17659957

in

Jasna Dokl Osolnik, Grič pri Klevevžu 2, 8220 Šmarješke Toplice, kot koncesionar

(v nadaljnjem besedilu: koncesionar)

Matična številka: 0906964505356

Davčna številka: 43963552

skleneta naslednji

# **A N E K S ŠT . 1**

# **H K O N C E S I J S K I P O G O D B I ŠT. 01407-5/2020**

1. člen

(uvodna določba)

Pogodbeni stranki uvodoma ugotavljata, da:

1. je Vlada Republike Slovenije (v nadaljnjem besedilu: vlada) na podlagi Uredbe o koncesiji za rabo termalne vode iz izvira Klevevška toplica za ogrevanje (Uradni list RS, št. 104/20) brez javnega razpisa za obdobje 30 let z odločbo št. 35501-16/2020/3 z dne 27. 8. 2020 za koncesionarja za rabo termalne vode iz izvira Klevevška toplica za ogrevanje določila Jasno Dokl Osolnik, Grič pri Klevevžu 2, 8220 Šmarješke Toplice (v nadaljnjem   
   besedilu: koncesionar),
2. sta 21. 9. 2020 podpisali koncesijsko pogodbo št. 01407-5/2020 (v nadaljnjem   
   besedilu: koncesijska pogodba),
3. sklepata ta aneks h koncesijski pogodbi na podlagi prvega odstavka 199.c in prvega odstavka 199.l člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20; v nadaljnjem besedilu: Zakon o vodah), ki določata, da se plačilo nadomestila za rabo vode za obdobje 2005 do 2013 in za leti 2014 in 2015 uredi s koncesijsko pogodbo,
4. je koncesionar v skladu s prvim odstavkom 199.g člena Zakona o vodah 27. 7. 2021 poslal podatke, potrebne za izračun nadomestila za rabo vode za obdobje od 2005 do 2013. Koncesionar je 15. 9. 2021 potrdil izračun nadomestila za obdobje od 2005 do 2013,
5. je koncesionar v skladu s prvim odstavkom 199.r člena Zakona o vodah dne   
   27. 7. 2021 poslal podatke, potrebne za izračun nadomestila za rabo vode za leti 2014 in 2015. Koncesionar je dne 15. 9. 2021 potrdil izračun nadomestila za leti 2014 in 2015.

2. člen

(predmet tega aneksa)

Predmet tega aneksa je plačilo nadomestila za rabo vode, izračunanega v skladu s 199.d členom Zakona o vodah za obdobje od 2005 do 2013, in plačilo nadomestila za rabo vode, izračunanega v skladu s 199.n členom Zakona o vodah za leti 2014 in 2015.

3. člen

(obračun nadomestila za obdobje od 2005 do 2013)

Koncedent je na podlagi podatkov, ki jih je poslal koncesionar na podlagi 199.g člena Zakona o vodah, ugotovil, da znaša nadomestilo za rabo vode za obdobje od 2005 do 2013   
53,10 evra.

Nadomestilo za rabo vode za obdobje od 2005 do 2013 se plača v enkratnem znesku.

Obveznost plačila nadomestila za rabo vode iz prejšnjega odstavka nastopi v 60 dneh od izdaje računa na podlagi sklenjene koncesijske pogodbe.

Nadomestilo za rabo vode iz prvega odstavka tega člena se plača na podračun, določen s predpisom, ki ureja podračune ter način plačevanja obveznih dajatev in drugih javnofinančnih prihodkov.

Za nepravočasno plačano nadomestilo za rabo vode iz prvega odstavka tega člena je treba plačati zakonske zamudne obresti.

4. člen

(obračun nadomestila za leti 2014 in 2015)

Koncedent je na podlagi podatkov, ki jih je poslal koncesionar na podlagi 199.r člena Zakona o vodah, ugotovil, da znaša nadomestilo za rabo vode za leto 2014 32,48 evra, za leto 2015 pa 32,48 evra.

Nadomestilo za rabo vode za leti 2014 in 2015 se plača v enkratnem znesku za vsako posamezno leto posebej. Obveznost plačila nadomestila za rabo vode za leti 2014 in 2015 nastopi v 60 dneh od izdaje računa na podlagi sklenjene koncesijske pogodbe

Nadomestilo iz prvega odstavka tega člena se plača na podračun, določene s predpisom, ki ureja podračune ter način plačevanja obveznih dajatev in drugih javnofinančnih prihodkov.

Za nepravočasno plačano nadomestilo za rabo vode iz prvega odstavka tega člena je treba plačati zakonske zamudne obresti.

5. člen

(veljavnost koncesijske pogodbe)

Ostali členi koncesijske pogodbe ostanejo nespremenjeni.

6. člen

(končna določba)

Ta aneks je sestavljen v štirih enakih izvodih, od katerih prejmeta po dva izvoda koncedent in koncesionar.

7. člen

(sklenitev aneksa)

Ta aneks je sklenjen z dnem podpisa obeh pogodbenih strank.

|  |  |
| --- | --- |
| KONCESIONAR: | KONCEDENT: |
| Jasna Dokl Osolnik  (podpis)  Šmarješke Toplice, dne \_\_\_\_\_\_\_\_\_\_\_\_\_\_ | Republika Slovenija  po pooblastilu Vlade Republike Slovenije  mag. Andrej Vizjak  minister za okolje in prostor  (žig in podpis)  Ljubljana, dne\_\_\_\_\_\_\_\_\_\_\_\_\_\_\_ |